Diari Oficial de la Generalitat Valenciana


Sumari del DOGV 6198, del 03-02-2010 (2010/965)

RESOLUCIÓ de 27 de gener de 2009, de la Direcció General per al Canvi Climàtic, per la qual s'atorga a l'empresa Estampados Prato, SL, l'autorització ambiental integrada per a una indústria tèxtil al terme municipal de Muro de Alcoy.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/965


Data del document
:   27-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 27 de gener de 2009, de la Direcció General per al Canvi Climàtic, per la qual s'atorga a l'empresa Estampados Prato, SL, l'autorització ambiental integrada per a una indústria tèxtil al terme municipal de Muro de Alcoy. [2010/965]  
Vistos els documents que consten en l'expedient 357/06 IPPC, instruït a instàncies de l'empresa Estampados Prato, SL, a fi d'obtenir l'autorització ambiental integrada per a una indústria tèxtil, s'emet aquesta proposta de resolució de conformitat amb els següents  
Antecedents de fet  
Primer. Amb data 29 de desembre de 2006 Fernando Alexis Torregrosa Molines en representació de l'empresa Estampados Prato, SL, amb CIF B50068154, va presentar a la Conselleria de Territori i Habitatge una sol·licitud d'autorització ambiental integrada per a una indústria d'estampació, tintura i acabaments tèxtils ubicada al carrer de Sant Salvador, 30-32, de Muro de Alcoy (Alacant), que es detalla en l'annex I.  
S'adjunta la sol·licitud de l'informe urbanístic a l'Ajuntament de Muro de Alcoy de data 4 de gener de 2007.  
Segon. Els dies 15 de març i 25 d'abril de 2007 l'empresa va presentar documentació complementària requerida per aquesta Conselleria.   
Tercer. Una vegada admesa a tràmit la sol·licitud, la Conselleria va remetre la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Quart. Amb data 28 d'agost de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i es va publicar l'anunci corresponent en el Diari Oficial de la Comunitat Valenciana (núm. 5586).  
Durant el període d'informació pública no es van presentar al·legacions al projecte, ni en aquesta Conselleria ni a l'Ajuntament de Muro de Alcoy, i així consta en l'expedient certificat de la informació pública de data 16 de desembre de 2008.   
Cinqué. Amb data 13 de setembre de 2007 l'empresa va presentar un certificat de compatibilitat urbanística favorable emés per l'Ajuntament de Muro de Alcoy de data 28 d'agost de 2007.   
Sisé. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que són de la seua competència.  
Com que l'Ajuntament de Muro de Alcoy no ha emés cap informe sobre els aspectes de la seua competència en el termini de 30 dies des de la seua recepció, es prossegueixen les actuacions d'acord amb el que estableix l'article 30 de la Llei 2/2006.  
Seté. Amb data 3 de desembre de 2007 es va rebre un informe de la Confederació Hidrogràfica del Xúquer, en el qual es requeria documentació complementària, la qual es va presentar, per part de l'empresa, amb data 24 de gener de 2008.  
Huité. Amb data 29 de gener de 2008 es va rebre un informe de l'Entitat de Sanejament d'Aigües, en el qual es requeria documentació complementària, la qual és aportada per l'empresa el dia 1 d'abril de 2008.  
Posteriorment, amb data 2 de setembre de 2008, es va rebre un nou informe de l'EPSAR en el qual es comunicava el condicionat que havia de complir l'empresa.  
Nové. Amb data 11 d'abril de 2008 es va rebre la declaració d'impacte ambiental, en la qual es considerava acceptable, únicament a l'efecte ambiental, el Projecte d'instal·lació per a la fabricació i acabaments tèxtils, promogut per l'empresa Estampados Prato, SL, situada al carrer de Sant Salvador, 30-32, del polígon industrial el Pi del terme municipal de Muro de Alcoy (Alacant), sempre que es duga a terme d'acord amb el que estableixen la documentació presentada, les mesures correctores proposades en el projecte i les condicions de la declaració d'impacte ambiental.  
Deu. Amb data 13 de maig de 2008 es va rebre un informe de la Confederació Hidrogràfica del Xúquer, en el qual es comunicava que, segons la documentació aportada, la instal·lació objecte de l'informe no requereix autorització d'abocament d'aquest organisme perquè, segons al·lega el titular, està connectada a la xarxa de clavegueram; no obstant això, no s'aporta l'informe de l'ens encarregat de la gestió de la depuradora de destinació. Per tot el que s'ha exposat, i per a continuar els tràmits de l'autorització ambiental integrada, s'emet un informe favorable condicionat al compliment de prescripcions, les quals s'han inclòs en aquesta autorització.  
Així mateix, s'han incorporat a l'expedient els informes emesos per l'Àrea de Residus i pel Servei de Protecció de l'Ambient Atmosfèric.  
Onze. Amb data 26 de gener de 2009 es va remetre el tràmit d'audiència a l'empresa, sense que s'hi presentaren al·legacions.  
Dotze. Amb data 27 de gener de 2009 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 357/06 IPPC de sol·licitud d'autorització ambiental integrada, promoguda per Estampados Prato, SL.   
Als fets anteriors són aplicables els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 7.1 de l'annex I de la Llei 16/2002.   
Segon. L'expedient s'ha tramitat d'acord amb el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Estampados Prato, SL l'autorització ambiental integrada per a la indústria d'estampació, tintura i acabaments tèxtils situada al carrer de Sant Salvador, 31-32, de Muro de Alcoy (Alacant), d'acord amb el projecte bàsic per a la sol·licitud d'autorització ambiental integrada, de desembre de 2006, subscrit per Santiago Pérez Vicedo, la qual queda inscrita en el Registre General d'Instal·lacions IPPC de la Comunitat Valenciana amb el número 227-08/AAI/CV, condicionada al compliment dels requisits següents:  
1. Valors límit d'emissió  
Emissions atmosfèriques  
1.1. Valors límit d'emissió  
  
  
  
\* \* \* \* \* \* \* \* \* \* \* \* \*  
  
Els focus que es descriuen en la documentació presentada, i que per tant s'autoritzen, s'inclouen en la taula següent, on s'indiquen els contaminants que cal mesurar en cadascun:  
En principi, s'han identificat els focus en què s'ha de controlar l'emissió de compostos orgànics volàtils, segons la documentació aportada. Amb tot, si es produïra algun canvi en els processos o substàncies utilitzades que pogueren emetre aquests compostos, hauran de complir els valors límit d'emissió i fer-se els mesuraments periòdics que estableix aquesta autorització.  
Si es du a terme algun procés que pot produir l'emissió de partícules, aquest paràmetre també s'haurà de mesurar.  
D'altra banda, s'exceptuen de mesuraments periòdics els focus F-2 i F-3, corresponents als rams Monforts i Artos, sempre que la seua emissió siga esporàdica, d'acord amb els criteris que estableix l'article 42 del Decret 833/1975, pel qual es desplega la Llei 38/1972, de protecció de l'ambient atmosfèric.  
També s'exceptua de mesurament de partícules les calderes de vapor que utilitzen gas natural com a combustible.  
Els valors límit d'emissió que s'han de complir són els següents:  
  
Pel que fa als focus que emeten compostos orgànics volàtils, que estan afectats pel Reial decret 117/2003, sobre limitació d'emissions de compostos orgànics volàtils degudes a l'ús de dissolvents en determinades activitats, han de complir els valors límit següents:  
(1) El primer valor límit d'emissió s'aplica a les activitats d'assecatge i el segon a les de recobriment.  
(2) En les instal·lacions per a recobriment de tèxtil que utilitzen dissolvents nitrogenats amb tècniques que permeten la reutilització dels dissolvents recuperats, el límit d'emissió aplicat a les activitats de recobriment i d'assecatge en conjunt ha de ser de 150.  
Així mateix, en el cas que s'empren substàncies o preparats que, a causa del seu contingut en compostos orgànics volàtils classificats com a carcinògens, mutagènics o tòxics per a la reproducció, tenen assignada alguna de les frases de risc indicades en l'article 5 del Reial decret 117/2003, s'hauran de complir els valors límit d'emissió i la resta de disposicions que estableix aquest article. No obstant això, aquestes substàncies o preparats han de ser substituïts, en la mesura que siga possible, per altres de menys nocius. A aquests efectes, quan s'haja demostrat que hi ha alternatives de substitució, aquestes s'han de dur a terme al més aviat possible.  
En cas que hi haja emissions d'altres substàncies contaminants diferents de les anteriors, els nivells d'immissió de contaminants a l'exterior de l'activitat no hauran de sobrepassar la trentena part dels límits ambientals d'exposició professional per a agents químics publicats més recentment per l'Institut Nacional de Seguretat i Higiene en el Treball.  
1.2. Control de les emissions  
Per al cas de les instal·lacions afectades pel Reial decret 117/2003, el titular de la instal·lació ha de remetre a la Direcció General per al Canvi Climàtic abans del 28 de febrer de cada any el pla de gestió de dissolvents de l'any precedent per a comprovar el compliment dels valors límits d'emissió, i sempre que l'òrgan competent ho sol·licite. S'ha d'assegurar la traçabilitat dels valors aportats de cadascun dels corrents implicats en el pla de gestió de dissolvents, els quals, si s'escau, han d'estar avalats per les corresponents factures de compres de dissolvents, mesuraments d'emissions en focus canalitzats, albarans del gestor, resultats analítics o altres.  
La periodicitat de mesurament dels focus d'emissió a l'atmosfera per part d'una ECMQA és la següent:  
  
Les condicions de presa de mostres i expressió de resultats són les següents:  
- Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
- Preferiblement, la temperatura dels gasos en el punt de mostratge ha de ser inferior als 200 ºC.  
- Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
- Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), i per als gasos de combustió en base seca i un contingut d'oxigen del 15% de O2.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
  
   
Si hi ha una àrea pròxima d'ús residencial consolidat o docent, cal comprovar que els nivells de soroll transmesos siguen inferiors als establits en la taula 1 de l'annex II de la Llei 7/2002.  
Cada cinc anys cal fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
3.1. Aigües residuals i pluvials  
Cal actuar segons el que s'ha especificat en projecte, de manera que es garantisca la inexistència d'abocament d'aigües residuals al domini públic hidràulic (abocament zero).  
Els abocaments sanitaris, generats en lavabos i vestuaris, són canalitzats fins al col·lector municipal.  
Els abocaments industrials són conduïts fins a la planta de tractament, i després de depurar-los desguassen al clavegueram municipal.  
Les aigües pluvials precipitades sobre la nau es canalitzen fins a una xarxa de recollida de pluvials que condueix fins a la xarxa municipal de clavegueram. A les zones on no hi ha coberta i arreplega de pluvials, aquestes discorren per escorrentia fins als embornals municipals.  
La Confederació Hidrogràfica del Xúquer condiciona el seu informe favorable al compliment dels requisits següents:  
- El titular ha de mantenir tots els abocaments de les aigües industrials i domèstiques depurades generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic, i ha de presentar davant l'òrgan competent per a l'atorgament de l'autorització ambiental integrada un certificat de connexió dels abocaments d'aigües residuals emés pel titular de la xarxa de sanejament.  
- Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), "està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
- Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
Així mateix, l'empresa ha d'establir el següent pla d'autocontrols analítics sobre l'abocament, en el qual s'han de caracteritzar els paràmetres que s'indiquen a continuació, amb la periodicitat següent:  
  
En tots els casos, les mostres han de ser integrades durant 24 hores, i s'han de prendre en l'arqueta de registre. Les anàlisis han de ser efectuades per un laboratori homologat, entenent per tal els corresponents a empreses col·laboradores dels organismes de conca en matèria de control d'abocaments, d'acord amb el que estableix l'Ordre 985/2006 del Ministeri de Medi Ambient.  
Els resultats de les esmentades anàlisis s'han de remetre a l'Entitat Pública de Sanejament d'Aigües Residuals de la Comunitat Valenciana, amb la periodicitat que estableix el pla d'autocontrol, juntament amb l'acta de presa de mostres del laboratori. El cost econòmic associat a aquestes operacions serà a càrrec de l'empresa sol·licitant.  
La durada d'aquests controls analítics estarà determinada pel manteniment dels valors de l'abocament dins dels límits i de les condicions que estableix la corresponent resolució. Serà l'EPSAR la que determine la variació de la freqüència dels controls i, si escau, la seua finalització.  
Els abocaments han de complir en tot moment els límits de contaminants que reflecteix la corresponent ordenança municipal d'abocaments o, si no n'hi ha, el model d'ordenança d'abocaments de l'EPSAR.  
4. Protecció del sòl i de les aigües subterrànies  
No s'ha de fer cap abocament que puga afectar el sòl o les aigües subterrànies.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Cal ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 del Reial decret 9/2005, sense perjudici que posteriorment es puguen requerir al titular de l'activitat informes complementaris o periòdics més detallats, tal com preveuen els punts 3 i 4 de l'article 3 de l'esmentat reial decret.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Estampados Prato, SL per a la producció dels residus següents, sempre que les instal·lacions es corresponguen amb les que es descriuen en el projecte, la seua capacitat de generació anual siga de l'ordre de magnitud que es detalla a continuació i la producció de producte acabat a les instal·lacions del centre productiu detallat en l'annex I siga aproximadament de 3.275 tones/any de teixit acabat.  
  
L'empresa ha de disposar de document d'acceptació del residu "Llots de depuradora", codificat amb el LER 040220 o 040219\*, segons la seua naturalesa, en previsió de la possible generació puntual d'aquests residus.  
De la mateixa manera, quan el centre haja de gestionar els llots ha de notificar-ho fent constar l'excepcionalitat d'aquest trasllat.  
Aquest centre productiu està inscrit en el Registre General de Petits Productors de Residus de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de residus de la Comunitat Valenciana.  
5.1.1. Control de la producció de residus  
Els residus es poden emmagatzemar durant un període igual o inferior a sis mesos, en el cas que siguen perillosos, i inferior a dos anys, en el cas residus no perillosos, després del qual han de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'ha de gestionar com a residu perillós o no perillós, segons la seua naturalesa.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
Cada quatre anys s'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Anualment s'ha de formalitzar la declaració anual de productor de residus perillosos, que s'ha de remetre a la Direcció General per al Canvi Climàtic abans de l'1 de març de cada any. En aquesta declaració s'ha d'especificar l'origen i la quantitat dels residus produïts, la destinació donada a cadascun i la relació dels que s'hi troben emmagatzemats temporalment, així com les incidències rellevants que s'hagen pogut produir, dins de l'any objecte de la declaració.  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'ha de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
- Les causes de l'incident.  
 L'hora en què es va produir i la duració.  
 Les característiques de l'emissió o abocament.  
- Les mesures correctores adoptades.  
 L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14844: 2004.  
Així mateix, quan es determine el cessament d'alguna de les unitats, cal desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions que estableix la declaració d'impacte ambiental emesa per la Direcció General de Gestió del Medi Natural, de data 8 d'abril de 2008.  
S'ha de disposar de la preceptiva autorització d'abocament d'aigües residuals a la xarxa de sanejament, concedida per l'autoritat municipal o, si escau, l'entitat de sanejament. Així mateix, s'han de respectar els límits d'abocament que estableix l'ordenança d'abocaments a les xarxes de clavegueram de Muro de Alcoy.  
A fi de garantir la disponibilitat de recursos hídrics per a l'activitat, s'ha de regularitzar l'explotació d'aqüífers davant dels organismes de conca corresponents, d'acord amb el que estableix la Llei d'aigües.  
Una vegada estiga executada l'ampliació de la depuradora, s'ha de dur a terme una caracterització de les aigües d'abocament i s'implementaran sistemes de reutilització de les aigües en el procés. Els contenidors de llots deshidratats que s'instal·len han d'anar tapats i s'han de disposar en una zona coberta i impermeable fins que siguen arreplegats per un gestor autoritzat.  
Per a evitar olors, s'ha de fer un manteniment i neteja preventiva dels tamisos i dels injectors d'aire del reactor biològic, assegurant en tot moment les condicions aeròbies. Així mateix, a fi d'evitar la condensació a l'interior del recinte on s'ubica el reactor, el recinte ha de disposar d'una ventilació adequada que minimitze o elimine aquest fenomen.  
Les operacions de transport, càrrega i descàrrega de residus perillosos i de productes químics s'han de fer en zones degudament impermeabilitzades, de manera que s'impedisca la contaminació del sòl per abocament o vessament accidental.  
Els recintes projectats, com ara magatzems de matèria primera, de residus perillosos, de marcs, el taller, com també el destinat a l'ampliació de la depuradora, han de disposar de solera impermeable.  
S'ha de presentar davant la Direcció General de Gestió del Medi Natural un certificat d'impermeabilitat dels dos depòsits subterranis que antigament servien per a emmagatzemar fuel.  
Les accions incloses en el programa de vigilància ambiental han de documentar-se a fi d'acreditar l'adopció i l'execució de les mesures preventives i correctores proposades i la comprovació de la seua eficàcia, tal com s'indica en el programa.  
Altres condicionants ambientals que s'establisquen a través de les autoritzacions sectorials que siguen aplicables.  
Qualsevol modificació o ampliació del projecte presentat, o en el cas que es detecte algun impacte ambiental no previst en l'estudi d'impacte ambiental, ha de ser comunicat a l'òrgan competent en avaluació d'impacte ambiental, el qual establirà, si escau, l'aplicació de noves mesures correctores.  
8. Altres condicions  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte.  
9. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de posar en marxa la instal·lació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del projecte, en el qual s'ha d'acreditar que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de gener de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Estampats Prato, SL du a terme les activitats de tractament previ, tintura, estampació i acabaments tèxtils.   
El procés consta de les etapes següents:  
Recepció de matèries primeres i preparació. El procés productiu parteix de teixit fabricat com a matèria primera. A causa de l'heterogeneïtat de la matèria primera, és necessari preparar-la i condicionar-la perquè puga ser processada.  
Pretractament. A fi de separar les impureses de les fibres per a millorar-ne la uniformitat, les característiques hidrofíliques i l'afinitat per a colorants i tractaments d'acabament, a més d'alliberar les tensions en les fibres sintètiques. Els processos més destacats són: crema, desencolament, descruatge, merceritzatge i blanqueig, en material de cotó; i llavatge i termofixació, en material sintètic.  
Tintura. Es modifica el color del material tèxtil a través de l'aplicació d'un colorant.  
Estampació. És un procés d'aplicació de color a unes àrees concretes del substrat.  
Acabaments. Els acabaments poden dur-se a terme mitjançant tractaments físics o per l'aplicació de productes químics.  
Llavatge i eixugada. Al final de totes les etapes o després de cadascuna, el teixit passa pel tren de llavatge per a eliminar els excessos de colorants o de productes químics. Posteriorment s'eixuga, mecànicament o tèrmicament.  
Embalatge, emmagatzematge i expedició.